ඒ අතර කාන්තාවන් දෙදෙනෙකු ද සිටිනවා.සමාජ මාධ්‍යයට ඔවුන් සූදානම් කළ සැමරුම පිළිබඳ විඩියෝවක් ද එක් කර තිබූ අතර ඒ ඔස්සේ සිදුකළ විමර්ශනයෙන් අනතුරුවයි මෙම සැකකරුවන් අත්අඩංගුවට ගෙන ඇත්තේ.එමෙන්ම, කිලිනොච්චිය, මුලතිව්, යාපනය,  මන්නාරම සහ තවත් ස්ථාන කිහිපයක පහන් දල්වා සැමරුම් වැඩසටහන් ක්‍රියාත්මක වී තිබුණා.කෙසේ වෙතත්, මුලතිව් ප්‍රදේශය හුදෙකලා කර ඇති බැවින් අවසන් සටන දියත් වූ වෙල්ලමුල්ලිවයික්කාල් ප්‍රදේශයේ සැමරුම් අද දිනයේ පවත්වා නැහැ.පවතින කොරෝනා වසංගත තත්ත්වය  හමුවේ සෑම නිවසකම පස්වරුවේ පහන් දැල්වීම සිදුකරන ලෙසටයි උතුරේ ආගමික නායකයින් සහ දේශපාලන නියෝජිතයින් එම ප්‍රදේශවල ජනතාවගෙන් ඉල්ලා ඇත්තේ.කෙසේ වෙතත්, නන්දිකඩාල් ප්‍රදේශයේදී අද පහන් දැල්වීම සිදුකළ හිටපු පාර්ලිමේන්තු මන්ත්‍රී එම්.කේ. සිවාජිලිංගම්ගෙන් යාපනය පොලීසිය අද පස්වරුවේ ප්‍රකාශයක් සටහන් කරගෙන තිබෙනවා.මේ අතර, පාර්ලිමේන්තු මන්ත්‍රී සී.වී. විග්නේෂ්වරන් දමිල ජනතා පක්ෂයේ යාපනය කාර්යාලයේදී අද පහන් දල්වා මිය ගිය පිරිස් සිහිකර තිබෙනවා.